A BIZOTTSÁG HATÁROZATA
(2009. augusztus 28.)
a 2004/211/EK határozatnak az élő lóféléknek és ezek spermájának, petesejtjének és embriójának közösségi behozatalára feljogosított harmadik országok és országrészek jegyzékében Brazíliára és Mauritiusra vonatkozó bejegyzések tekintetében történő módosításáról
(az értesítés a C(2009) 6385. számú dokumentummal történt)
(EGT-vonatkozású szöveg)
(2009/624/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre (1) és különösen annak 12. cikke (1) és (4) bekezdésére, valamint 19. cikkének bevezető mondatára, illetve i. és ii. pontjára,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (2) és különösen annak 17. cikke (3) bekezdésének a) pontjára,
mivel:
(1)
A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról szóló, 2004. január 6-i 2004/211/EK bizottsági határozat (3) felállítja azon harmadik országok, illetve ezen országok részeinek jegyzékét, amelyekből a tagállamok engedélyezik a törzskönyvezett lovak ideiglenes behozatalát, a törzskönyvezett lovak ideiglenes kivitel utáni újrabehozatalát, a vágásra szánt lófélék, a törzskönyvezett, valamint a tenyésztési és termelési célú lófélék behozatalát, illetve a lófélék spermájának, petesejtjeinek és embrióinak behozatalát.
(2)
A 90/426/EGK irányelv 13. cikke (1) bekezdésének c) pontja és a 92/65/EGK irányelv D. melléklete II. fejezete A. részének 2. pontja értelmében a lófélék spermája, petesejtjei és embriói olyan harmadik országokból, illetve azok olyan területeiről származhatnak, amelyek legalább 6 hónapja mentesek a takonykórtól.
(3)
2008. szeptember 5-én Brazília értesítette az Állat-egészségügyi Világszervezetet (OIE) annak megerősítéséről, hogy São Paulo államban, São Paulo külvárosában egy lóban takonykórt találtak. Annak érdekében, hogy a lófélék spermájának, petesejtjeinek és embrióinak behozatala folytatódhasson a betegségtől mentes területekről, a Bizottság elfogadta a 2008/804/EK határozatot (4), amely törölte São Paulo államot a 2004/211/EK határozat I. mellékletéből, a Brazília területeinek listájáról.
(4)
A Brazília által szolgáltatott információk és garanciák fényében, valamint tekintettel arra, hogy több mint 6 hónap telt el a takonykór megjelenése és a fertőzött állat megsemmisítése óta, São Paulo államot vissza kell venni a 2004/211/EK határozat I. mellékletébe, Brazília területeinek listájára annak érdekében, hogy a lóféléknek, illetve azok spermájának, petesejtjeinek és embrióinak behozatala folytatódhasson Brazíliának e területéről. A 2004/211/EK határozat I. mellékletében a Brazíliát érintő bejegyzést ezért ennek megfelelően módosítani kell.
(5)
A Mauritiuson végzett állat-egészségügyi vizsgálat olyan hiányosságokra derített fényt, amelyek miatt az ezen országból származó lóféléknek a Közösségbe történő behozatalát azon törzskönyvezett lovakra kell korlátozni, amelyek megfelelnek a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról szóló, 1993. február 5-i 93/197/EGK bizottsági határozat (5) II. mellékletének E. részében lefektetett állat-egészségügyi követelményeknek. E követelmények többek között három hónapos tartózkodási időszakot, és a kivitelt megelőző - jóváhagyott, kórokozó-átvivő rovaroktól mentes elkülönítő központban történő - elkülönítést írnak elő annak érdekében, hogy a betegség ne kerülhessen be a Közösségbe. A 2004/211/EK határozat I. mellékletében a Mauritiust érintő bejegyzést ezért ennek megfelelően módosítani kell.
(6)
Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/211/EK határozat I. melléklete a következőképpen módosul:
1.
A Brazíliára vonatkozó bejegyzés helyébe a következő szöveg lép:
„BR
Brazília
BR-0
Az ország egész területe
-
-
-
-
-
-
-
-
-
BR-1
A következő államok:
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espírito Santo, Rondônia, Mato Grosso
D
X
X
X
X
X
X
X
X
X”
2.
A Mauritiusra vonatkozó bejegyzés helyébe a következő szöveg lép:
„MU
Mauritius
MU-0
Az ország egész területe
E
-
-
X
-
-
-
-
-
-’
2. cikk
Ennek a határozatnak a tagállamok a címzettjei.
Kelt Brüsszelben, 2009. augusztus 28-án.